Metil laranja

Metil laranja edo sodio 4-{[4-(dimetilanimo)fenil]diazenil}bentzeno-1-sulfonatoa (IUPAC) konposatu organiko aromatikoa da, C14H14N3NaO3S formula duena, koloratzaile azoikoen klasekoa da. Solido laranja da. Uretan disolbaezina da. Toxikoa da.

Metil laranj pH adierazle gisa erabiltzen da, gorritik laranja-horira aldatzen delako pH 3,1 eta 4,4 artean. Indar gutxiko azido baten pKa inguruan aldatzen denez kolorez, normalean ingurune azidoetarako erabiltzen da. Adierazle unibertsal batek ez bezala, meatil laranjak ez du kolore aldaketa espektro osoan hartzen, baina punta zorrotza erakusten du.

Gaur egun, aplikazio asko ditu: farmazia-prestakinetan, ehunetan eta plastikoetan % 5eko tindatze-koloratzaile gisa, eta petrolio-prozeduretan lohiaren alkalinotasunaren determinatzaile gisa. Zitologian ere aplikatzen da, Fuschin-en disoluzioarekin batera.

 Adierazlearen koloreak 
ezkerrera|thumb|metil laranj disoluzioak|196x196px
Bere azidotasuna gutxitzen duen soluzio batean, metil laranja kolore gorritik laranjara pasatzen da, eta, azkenik, horira, bere azidotasuna handitzen duen soluzio batean kontrakoa gertatzen delarik.

Azido batean gorrixka da eta alkali batean horia. metil laranjak 3,47ko pKa du uretan 25 C-tan.

 Sintesia 
Erabiltzen den sintesi biderik ohikoena diazoazio-erreakzio baten oinarritzen dena da. Lehen urratsean azido sulfanilikoa azido nitrosoarekin erreakzionarazi eta diazoazio-erreakzioa gertatzen da, diazonio-gatza eratuz. Jarraian, dimetilanilina gehitzen da eta eraso nukleozale baten bidez, anilinaren para posizioan adizio-erreakzio jazoten da.

 Arazoak 
Metil laranjak propietate mutagenikoak ditu.

 Erreferentziak 

 Kanpo estekak 

Kategoria:Koloratzaile azoderibatuak
Kategoria:PH indikadoreak
Kategoria:Dimetilamino konposatuak